הקיץ היפה | מנדלי מוכר-ספרים ברשת
דף הבית > סיפורת מתורגמת > הקיץ היפה
מאיטלקית: ענת שפיצן וגבריאלה פדובאנו | הוצאה: כרמל | 2011 | 379 עמ'
תגיות: תשוקה, כרמל הוצאת ספרים, הקיץ היפה, צ'זארה פאבזה, רומן אורבני, להט נעורים.
את שלושת הרומנים הקצרים המכונסים בכרך זה – הקיץ היפה, השטן על הגבעות ובין נשים בודדות – פרסם פאבזה בכפיפה אחת תחת כותרתו של הראשון. בדברי ההסבר שלו לספר הציג את הצד השווה שברומנים במילים אלו: "אין כאן מה שנהוג לקרוא ´טרילוגיוה´… אלא מדובר באקלים מוסרי מסוים, במפגש בין נושאים.
באווירה החוזרת שוב ושוב מתוך משחק חופשי של הדמיון. אף שיש בהם שפע תיאורי נוף – והשטן על הגבעות, בתבניתו, אף מעלה את השאלה מהו טבע ומהו כפר – אלה שלושה רומנים עירוניים, שלושה רומנים על גילוי העיר וגילוי החברה, שלושה רומנים על להט-הנעורים ועל תבוסת התשוקה".
ברומן השני, שלושה סטודנטים תאבי-חיים מוקסמים מטשטוש ההבחנה בין טוב לרע; בשלישי, בחורה שברירית נמשכת אחר הפיתוי המסוכן מכולם, המוות, ושמה קץ לחייה בדרך המקדימה את מותו הטרגי של הסופר – כמין נבואה המגשימה את עצמה.
צ'זארה פאבזה, משורר סופר, מבקר תרבות ומתרגם נולד ב-1908 בכפר סאנטו סטפאנו בלבו שבפיימונטה, וחי רוב ימיו בטורינו. היה אנטי פשיסט, אינטלקטואל רחב אופקים, ודמות מרכזית בשדה הספרותי האיטלקי שלאחר מלחמת העולם השנייה. פאבזה ידע לשלב עמדות ערכיות עם איכויות ספרותיות. בשנת 1936 התפרסם ספר שיריו "העבודה מעייפת". ספריו: "חופשת אוגוסט" (1946), דיאלוגים עם לאוקו" (1947), "בטרם יקרא התרנגול" (1949), "הקיץ היפה" (1949), ו"הירח והמדורות" (1950).
על פי אחת הגרסאות אהבתו הנכזבת בסיום הקשר שלו עם השחקנית האמריקנית קונסטנס דאולינג, שלה אף הקדיש את השירים האחרונים בספרו "יבוא המוות ועיניו יהיו עיניך", והמועקה הקיומית הובילו אותו לביצוע מעשה התאבדות ב-27 באוגוסט 1950, בחדר במלון "רומא" שבעיר טורינו.
ספר שיריו : יבוא המוות ועיניו יהיו עינך " אשר ראה אור לאחר מותו ב- 1951. התאבדותו באוגוסט 1950 הכתה בתדהמה את עולם הספרות באיטליה והזינה במשך עשורים אחדים את מה שנקרא "מיתוס פאבזה".
מתוך אחרית הדבר: "ההתאבדות הוסיפה, ללא ספק, הילה טרגית לדמותו, ממש כפי שעשתה זאת תאונת הדרכים הקטלנית לאלבר קאמי, אך הפולחן שהתפתח סביב ספריו, בעיקר בקרב הדור הצעיר בשנות החמישים והשישים של המאה שעברה, נבע מצירוף נדיר באמת של איכויות ספרותיות, תכונות אישיות ועמדות ערכיות. מיתוס פאבזה שאב את כוחו ראשית כול מהתנגדותו של הסופר לפאשיזם. להבדיל מסופרים ומשוררים איטלקים רבים, שהיו מקורבים במידה זו או אחרת למשטרו של מוסוליני, נרדף פאבזה על ידי המשטר וב-1935 הועמד למשפט והוגלה מטורינו עירו לדרום איטליה, כעונש על פעילותו האנטי-פאשיסטית"
מקט: hakaitzhayafe
היו הראשונים לכתוב תגובה למוצר: “הקיץ היפה” לבטל